**ZAPISNIK**

**sa 6. sjednice Školskog odbora II. gimnazije - Split. Sjednica je održana dana 8. lipnja 2022. godine u vremenu od 19:00 do 20:00 sati.**

Nazočni članovi:

1. S. I., predsjednica Školskog odbora
2. A. N., zamjenica predsjednice Školskog odbora
3. A. G. L., član
4. D. P., član
5. Đ. V. S., član
6. L. A., član
7. E. K., član

Ostali nazočni: ravnateljica i tajnica Škole.

Predsjednica Školskog odbora, S. I., prof. uz pozdrav nazočnima otvara sjednicu, potvrđuje da je na istoj nazočno 7 (sedam) članova, čime postoji kvorum za pravovaljani rad te predlaže sljedeći

**D n e v n i r e d:**

1. **Verifikacija zapisnika sa 5. sjednice Školskog odbora II. gimnazije Split**

**2. Verifikacija mandata članova Školskog odbora od strane osnivača**

**3. Izbor kandidata po natječaju (spremačica)**

**4. Razno**

Dnevni red je jednoglasno usvojen.

**Ad.1.)** Predsjednica Školskog odbora zamolila je očitovanje o Zapisniku sa prethodne 5. sjednice Školskog odbora. Članovi Školskog odbora jednoglasno su usvojili Zapisnik sa 5. sjednice Školskog odbora.

**Ad.2.)** Nakon prve točke dnevnog reda daje se na verifikaciju mandat članovima Školskog odbora ispred Osnivača. Nakon kratkog predstavljanja novih članova Školskog odbora, jednoglasnom je Odlukom verificiran mandat članova Školskog odbora od strane osnivača.

**O D L U K A br. 1**

Jednoglasno je usvojen mandat članova Školskog odbora od strane osnivača. Članovi Školskog odbora imenuje se na vrijeme od četiri godine. Mandat imenovanim članovima teče od dana konstituiranja Školskog odbora.

**Ad.3.)** Ravnateljica škole I. K., prof. upoznala je prisutne kako je s danom 2.5.2022.g. raspisan natječaj za radno mjesto 1. spremač/ica - 1 izvršitelj/ica, na neodređeno puno radno vrijeme za ukupno 40 sati tjedno, te da je u natječajnom roku pristiglo 10 prijava. Uvidom u natječajnu dokumentaciju utvrđeno je kako je 7 prijava valjano dok su 3 prijave s nepotpunom dokumentacijom. Dana 31.5.2022.g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno tri (3) kandidata od sedam (7) pozvanih. Uvidom u Zapisnik povjerenstva najveći broj bodova dobila je kandidatkinja M. D., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 2**

kojom daje prethodnu suglasnost za zasnivanje radnog odnosa s M. D., na radno mjesto spremačice, neodređeno puno radno vrijeme za ukupno 40 sati tjedno.

**Ad.4.)** Pod točkom razno ravnateljica je izvijestila Školski odbor da je na temelju razgovora s učenicima i roditeljima trećih razreda pokrenula raspravu o eventualnom odlasku učenika trećih razreda na ekskurziju početkom rujna 2022. godine. Školski odbor se jednoglasno složio s tim prijedlogom. Zbog povećanih troškova obrazovanja, a u cilju daljnjeg unapređivanja odgojno- obrazovne djelatnosti i standardna učenika II. gimnazije Split, Školski odbor jednoglasno je donio odluku da se u Školskoj godini 2022./2023. prikupi od svakog učenika 150,00 kuna.

**O D L U K A br. 3**

Članovi Školskog odbora jednoglasno su donijeli odluku da se u Školskoj godini 2022./2023. zbog povećanih troškova obrazovanja, a u cilju daljnjeg razvijanja i unapređivanja odgojno-obrazovne djelatnosti i standarda učenika II. gimnazije - Split prikupi od svakog upisanog učenika 150,00 kuna.

Predsjednica Školskog odbora zahvalila se nazočnim članovima Školskog odbora na suradnji i sudjelovanju na sjednici.

Sjednica je završila u 20.00 sati.